Source: https://www.vszp.sk/showdoc.do?docid=2646&forceBrowserDetector=blind
Timestamp: 2020-02-24 02:13:30+00:00
Document Index: 2503836

Matched Legal Cases: ['§ 5', '§ 38', '§ 11', '§ 5', '§ 38', '§ 11', '§ 5', '§ 38']

Zmeny od 01.05.2018 - VšZP
Zavedenie 13. a 14. platu a platenie zdravotných odvodov
Novelou Zákonníka práce účinnou od 01. 05. 2018 sa zavádza pri odmeňovaní zamestnanca nový inštitút a to peňažné plnenie, ktoré môže zamestnávateľ poskytnúť zamestnancovi pri príležitosti obdobia letných dovoleniek a pri príležitosti vianočných sviatkov - tzv. 13. a 14. plat. Ide o dobrovoľný inštitút, v rámci ktorého má zamestnávateľ možnosť, nie povinnosť poskytnúť toto plnenie zamestnancovi.
Peňažné plnenie – 13. a 14. plat môžu byť poskytnuté aj ako odmena:
v zmysle zákona č. 55/2017 Z. z. o štátnej službe a o zmene a doplnení niektorých zákonov.
V rámci zdravotných odvodov budú platiť nasledovné pravidlá:
13. a 14. plat môže byť vyplácaný v mesiacoch jún a december, tzn. vo výplate za mesiac máj a november. Suma, ktorá bude oslobodená od zdravotných odvodov, je najviac 500 eur pre 13. plat od všetkých zamestnávateľov a 500 eur pre 14. plat od všetkých zamestnávateľov.
Ak mal zamestnanec vyplatený 13. plat alebo 14. plat viacerými zamestnávateľmi v sume vyššej ako 500 eur, v ročnom zúčtovaní poistného sa vymeriavací základ zamestnanca u každého zamestnávateľa, ktorý sa na tomto peňažnom plnení podieľal, pomerne zvýši podľa výšky vyplateného peňažného plnenia (prvýkrát sa uvedené bude zohľadňovať v ročnom zúčtovaní poistného za rok 2018, ktoré bude VšZP vykonávať v roku 2019)
13. plat (resp. suma do 500 eur) vyplatený v roku 2018 síce nie je oslobodený od dane z príjmov, ale nevstupuje do vymeriavacieho základu na zdravotné poistenie. Samozrejme musí byť splnená podmienka, že 13. plat je najmenej vo výške priemerného mesačného zárobku (funkčného platu) zamestnanca a pracovnoprávny (štátnozamestnanecký) vzťah u tohto zamestnávateľa k 30. aprílu 2018 trval nepretržite 24 mesiacov.
výšku priemerného zárobku určí zamestnávateľ v súlade s platnými právnymi predpismi – 13. resp. 14. plat musí byť poskytnutý najmenej vo výške priemerného mesačného zárobku (napr. ak by priemerný mesačný zárobok zamestnanca bol 800 eur a zamestnávateľ mu poskytne 13. plat vo výške 500 eur – nie je možné využiť oslobodenie od zdravotných odvodov, keďže 13. plat nie je vo výške priemerného mesačného zárobku)
podmienku, či pracovnoprávny (štátnozamestnanecký) vzťah u zamestnávateľa trval stanovený čas, skúma zamestnávateľ.
Vykazovanie 13. a 14. platu vo výkaze preddavkov zamestnávateľa:
V súvislosti so zavedením 13. a 14. platu došlo aj k úprave položiek mesačného výkazu a dávky 514 nasledovne:
Nová položka - Suma plnenia oslobodená od platenia poistného – do uvedenej položky sa uvedie suma peňažného plnenia, oslobodená od povinnosti platiť poistné podľa § 5 ods. 7 písm. n) a o) zákona č. 595/2003 Z. z. o dani z príjmov a § 38em ods. 1 zákona č. 580/2004 Z. z. (teda suma 13. resp. 14 platu najviac vo výške 500 eur).
Spresnenie položky - Celková výška príjmu – vymeriavací základ zamestnávateľa do uvedenej položky sa uvádza vymeriavací základ zamestnávateľa – celková výška príjmu zamestnanca, na vyplatenie ktorého vznikol zamestnancovi nárok a je predmetom výpočtu vymeriavacieho základu. Uvádza sa aj u zamestnanca podľa § 11 ods. 7 písm. v) zákona č. 580/2004 Z. z. . Neuvádza sa suma peňažného plnenia, oslobodená od povinnosti platiť poistné podľa § 5 ods. 7 písm. n) a o) zákona č. 595/2003 Z. z. a § 38em ods. 1 zákona č. 580/2004 Z. z. (t. j. neuvádza sa suma, ktorá sa uvádza v položke Suma plnenia oslobodená od platenia poistného)
Spresnenie položky - Celková výška ďalších príjmov – do tejto položky sa uvádza celková výška ďalších príjmov zamestnanca (napr. príjmy z dohôd vykonávaných mimo pracovného pomeru, príjmy vyplatené po skončení pracovného pomeru, príjem zamestnanca podľa § 11 ods. 7 písm. v) zákona č.580/2004 Z. z. Ak takýto príjem zamestnanec nemá, za obdobia pred januárom 2015 sa uvedie 0; Neuvádza sa suma peňažného plnenia, oslobodená od povinnosti platiť poistné podľa § 5 ods. 7 písm. n) a o) zákona č. 595/2003 Z. z. a § 38em ods. 1 zákona č. 580/2004 Z. z. (t. j. neuvádza sa suma, ktorá sa uvádza v položke Suma plnenia oslobodená od platenia poistného).
Príklady vykazovania v mesačnom výkaze:
Zamestnancovi v pracovnom pomere zamestnávateľ vyplatí vo výplate za mesiac máj 2018 mzdu vo výške 1700 Eur. Uvedená mzda pozostáva z:
800 Eur bežný plat
900 Eur 13.plat (z toho je 500 Eur oslobodených od zdravotných odvodov)
Celková výška príjmu vymeriavací základ zamestnávateľa
príjmu pre
Suma plnenia oslobo-dená od platenia poist-ného
Sadzba preddavku
Suma preddavku v
náteľ
návateľ
1 31 1200 1200 0 0 500 1200 10 4 120,00 48,00 168,00
Zamestnancovi v pracovnom pomere zamestnávateľ vyplatí vo výplate za mesiac máj 2018 mzdu vo výške 900 Eur. Uvedená mzda pozostáva z
400 Eur bežný plat
500 Eur je 13. plat (z toho je 500 Eur oslobodených od zdravotných odvodov
1 31 400 400 0 340 500 60 10 4 40,00 2,40 42,40
Zamestnancovi v pracovnom pomere zamestnávateľ vyplatí vo výplate za mesiac máj 2018 mzdu vo výške 800 Eur. Uvedená mzda pozostáva z
400 Eur je 13 plat ( z toho je 400 Eur oslobodených od zdravotných odvodov)
1 31 400 400 0 340 400 60 10 4 40,00 2,40 42,40
Zamestnancovi v pracovnom pomere, ktorý má uzatvorenú aj dohodu o vykonaní práce zamestnávateľ vyplatí vo výplate za mesiac máj 2018 mzdu vo výške 850 Eur. Uvedená mzda pozostáva z
50 Eur príjem z dohody
400 Eur je 13 plat (z toho je 400 Eur oslobodených od zdravotných odvodov)
1 31 450 400 50 240 400 210 10 4
8,40 53,40
Nachádzate sa tu: Úvod Platitelia Platenie poistného Zmeny od 01.05.2018